****

## מכתב התקשרות

*נכון ל-1 בינואר 2019*

מכתב זה (**ההסכם**) בא לקבוע את התנאים והיעדים של התקשרות לצורך אספקת שירותים על ידי

.**Strategy3i, Ltd (S3i)**, ירושלים, רחוב אגודת ספורט הפועל 2 הפארק הטכנולוגי, מלחה, ירושלים, ישראל 969526 (**היועצת**), לבין **שלוה** (**הלקוחה**), אשר משרדיה ממוקמים ברחוב דרך שלוה 1, ירושלים, ישראל ואת אופיים של השירותים (**השירותים**) אשר יסופקו על ידי היועצת ללקוחה ואת המגבלות אשר תחולנה עליהם.

#### סקירת הפרויקט

1. **היקף השירותים**

השירותים יהיו כפי שייקבע באופן הדדי על ידי היועצת והלקוחה, בתחום הייעוץ האסטרטגי והיישום. הצהרת שירותים (**SoS**) המיועדת לשמש כקו מנחה מצורפת כנספח א' להסכם זה.

היועצת תספק עדכון חודשי על ישיבות ופעילויות מטעמה של הלקוחה.

השירותים עשויים להתפתח במהלך תקופת מתן השירותים על ידי היועצת. ככל שיוסכם על שירותים נוספים, ישנו הצדדים את הצהרת השירותים והיועצת והלקוחה תהיינה רשאיות לשנות את תנאיו של הסכם זה באופן אשר ישקף את הוספתם של השירותים החדשים.

1. **אחריות**

היועצת תחליט מי בדיוק מבין עובדיה או קבלניה יספק את השירותים, על פי שיקול דעתה המקצועי הסביר, והיועצת אינה מתחייבת כי השירותים יסופקו על ידי אדם מסוים כלשהו. היועצת מתחייבת כי עובדיה או קבלניה הינם כשירים ובעלי כל הכישורים, ההדרכה וההכשרות הנדרשים לביצוע השירותים. על אף האמור לעיל מאשרת היועצת כי ג'ף קאהן יהיה אחראי על ההנחיה וניהול החשבון של כל פעילויותיה של S3i מטעמה של **שלוה**.

1. **שכר טרחה**
2. תמורת שירותי הייעוץ האסטרטגיים תשלום שלוה ל-S3i, החל מ-1 בינואר 2019, גמול שירות חודשי בסך של 12,000 דולר לחודש. ההסכם בדבר שכר הטרחה יימשך עד 30 ביוני 2019 וייבחן, לצורך הארכתו האפשרית, עד 31 במאי 2019.

התשלום יתבצע כנגד הנפקת חשבונית על ידי היועצת לא יאוחר מחמישה ימי עסקים לאחר קבלת החשבונית. החיוב יתבצע על ידי היועצת מדי חודש קלנדרי. במקרה של איחור בתשלום תהיה היועצת רשאית להפסיק את אספקת השירותים, ללא קשר לכל נזק העלול להיגרם ללקוחה עקב כך.

**4. הוצאות ישירות**

הלקוחה תשפה את היועצת עבור כל הוצאותיה למעשה, כגון נסיעות, טלקומוניקציה וארוחות, בשיעור סביר. החיוב בגין הוצאות למעשה יתבצע בנפרד ולא יחרוג מסכום של 500 דולר בחודש ללא אישור מוקדם בכתב. הוצאות אלה תכלולנה הוצאות כגון סיוע מצד חוקרי פרילאנס עבור שירותי ועידות וידאו אשר יחסכו הוצאות נסיעה גבוהות, ככל שהדבר יתאפשר. עבור כל הוצאה בסכום העולה על 500 דולר לחודש יידרש אישור מוקדם בכתב.

**5. משך השירות**

ההתקשרות תהיה לתקופה של שישה (6) חודשים והתמורה עבור תקופה זו תתאים לתנאים המפורטים בסעיף 3. אם הסכם שכר הטרחה לא יוארך על ידי הצדדים בכתב לאחר 31 ביוני 2019, יסתיים הסכם זה בסוף התקופה המוגדרת, אשר יהיה ב-31 ביוני 2019. עם זאת, לפני 31 במאי 2018, ייקבעו הלקוחה והיועצת מועד לסקירת והערכת התקדמותה של העבודה למטרות שקילת המשך ההתקשרות מעבר לתקופה הראשונית. אם הדבר ישביע את רצונם של שני הצדדים, יאריכו הצדדים את החוזה לשלבי היישום המפורטים בהצהרת השירות, למפרק זמן כפי שיוסכם בין הצדדים.

**6. סיום**

כל אחד מן הצדדים יהיה רשאי לסיים יחסים עסקיים אלה בכל עת באמצעות התראה של 60 ימים מראש, אשר תועבר באופן נוח.

**7. הגבלת חבות**

המונח **יועצת** בסעיף זה יכלול את היועצת ואת נציגיה, קבלניה, עובדיה וצדדים הקשורים אליה.

היועצת תבצע את השירותים לפי מיטב יכולתה המקצועית; תקדיש די זמן ומשאבים לשירותים; ותנקוט במאמצים סבירים על מנת לעמוד ביעדיה של הלקוחה במסגרת הנחיית השירותים. **אף על פי כן, לא תישא היועצת בחבות כלשהי כלפי הלקוחה באשר לשירותים או לכל פעולה אשר תינקט על ידי הלקוחה או צד שלישי כלשהו על פיהם, למעט במקרה של רשלנות חמורה, התנהגות בלתי הולמת במזיד או הונאה.**

מבלי לגרוע מהגבלה כללית זו, בכל מקרה, למעט במקרה של רשלנות חמורה, התנהגות בלתי הולמת במזיד או הונאה:

* 1. היועצת לא תישא בחבות בגין נזקים משניים, מיוחדים, עקיפים, עונשיים או תוצאתיים, אף אם עודכנה בדבר האפשרות לקיומם של נזקים כאמור;
  2. חבותה המצטברת הכוללת של היועצת תוגבל לחלק מגמול השירות אותו קיבלה בפועל;
  3. חבותה של היועצת תחול כלפי הלקוחה בלבד ולא כלפי צד שלישי כלשהו; ו-
  4. איש מן הצדדים לא יהיה רשאי להגיש תביעה כלשהי, ללא קשר לצורתה, בגין השירותים או הסכם זה, למעלה משנה לאחר המועד האחרון בו בוצעו השירותים.

**8. שיפוי**

למעט מעשים אשר יש בהם משום רשלנות חמורה, התנהגות בלתי הולמת במזיד או הונאה מצדה של היועצת, מסכימה הלקוחה לשפות את היועצת ואת המסונפים לה, בעלי התפקידים בה, עובדיה ונציגיה, ולהגן עליהם בגין ומפני הפסדים, עלויות, נזקים והוצאות כלשהם (לרבות הוצאות משפטיות) אשר ינבעו מתביעות או מנזקים כלשהם בגין פעולותיהם המשותפות של הצדדים במהלך תקופת הסכם זה.

**9. סודיות**

היועצת והלקוחה תחתומנה על הסכם סודיות (**NDA**) נפרד. היועצת מסכימה לשמור בסוד את כל המידע והתכניות העסקיות של הלקוחה על פי תנאי הסכם הסודיות.

**10. אי-תחרות**

היועצת מסכימה כי במהלך תקופת הסכם זה ובמשך פרק זמן בן שישה (6) חודשים לאחריו, לא תעבוד עבור כל חברה המתחרה ישירות מול הלקוחה.

**11. אי-שידול**

במהלך תקופת הסכם זה ובמשך פרק זמן בן שניים-עשר (12) חודשים לאחריו, איש מן הצדדים לא יעסיק, יציע תעסוקה או יעודד באופן אחר עובד של הצד האחר לסיים את יחסיו עם אותו צד, ועם זאת בתנאי כי התחייבות זו לא תופר (i) באמצעות שידול כללי להעסקה אשר אינו מכוון באופן ספציפי לעובדים המועסקים על ידי הצד האחר; (ii) ביחס לכל עובד אשר קיבל הודעה על סיום חוזה העסקתו עם הצד האחר או אשר התקשר בהסכם עם מעסיקו באשר לסיום חוזה העסקתו בידי הצד האחר.

**12. שלמות ההסכם**

מכתב זה מהווה את ההצהרה המלאה והבלעדית בדבר ההסכם בין הצדדים, גובר על כל ההצעות בעל-פה או בכתב בין הצדדים ועל ההתכתבויות האחרות בין הצדדים - לרבות תנאים כלשהם אותם עשויה היועצת לשאוף להטיל על היחסים בין הצדדים. אם ייקבע כי הוראה כלשהי בהסכם זה הינה בלתי ניתנת לאכיפה, תיוותרנה כל יתר ההוראות בתוקפן.

**13. הדין החל**

הסכם זה בין (הצדדים) ינוהל ויפורש על חוקיה של מדינת ניו יורק והצדדים מסכימים להכפיפו לסמכות השיפוט של בתי המשפט המוסמכים בניו יורק או בישראל. אף על פי כן, כל מחלוקת בין הצדדים בהקשר להסכם זה אשר לא תהיה ניתנת ליישוב בין הצדדים תוגש ראשית לבורר מוסכם על שני הצדדים לצורך הערכת המחלוקת, ושני הצדדים מסכימים בזאת לקיים את החלטתו.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

ג'ף קאהן, מנהל כללי \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עבור ומטעם .**STRATEGY 3I, LTD** עבור ומטעם **שלוה**

**נספח א': היקף השירותים**

**היקף השירותים יהיה קשור לשירותי התכנון והייעוץ האסטרטגי המתוארים במזכר להלן.**

**השירותים ואבני הדרך הקשורות בהם מותווים להלן על בסיס תשומות חיצוניות ופנימיות והאסטרטגיות המוצעות שלנו, בשיתוף עם ההנהלה ובאישורה.**

**אבני דרך:**

* 1. **במהלך השבועיים הראשונים להתקשרות תתקיים פגישה בין אבי לבין S3i על מנת לקבוע את סדר העדיפויות של הפעילויות הרצויות מתוך הטבלה להלן, הלקוחה מתכנית אסטרטגית ספציפית אשר נוצרה על ידי S3i עבור שלוה. לאחר מכן ייקבעו לוח זמנים ספציפי ואבני דרך עבור כל אחת מן הפעילויות עליהן יוסכם.**
  2. **ג'ף קאהן או דברה אייזנברג (או במקרים חריגים אדם אשר ימונה על ידם) ישתתפו בישיבות ההנהלה השבועיות של שלוה לפחות 2 פעמים בחודש, אם פגישות כאמור תתקיימנה, במהלך כל תקופת העבודה על פי ההתקשרות.**

* 1. **אמציה מן הצוות של S3i ייפגש עם מנהלים מוסכמים ונבחרים מקרב הצוות של שלוה על בסיס שבועי במהלך כל תקופת העבודה על פי ההתקשרות.**

|  |  |  |
| --- | --- | --- |
| **קטגוריה** | **הפעילות** | **אופייה של הצעת ההתקשרות של S3i** |
| **התאמה** | **מועצות מנהלים** | סיוע בזיהוי שחקנים רלוונטיים ובהגעה אליהם |
| **RACI** | סיוע ביישום המודל |
| **כלי מדידה** | סיוע בשילובם של כלי מדידה לצד מנהל ייעודי |
| **הכשרה וחונכות** | הכשרה וחונכות על ידי ג'ף, דברה ומומחים אחרים כפי שיידרש |
| **תקשורת פנימית** | כתיבת התכנית |
| **פיתוח ליבה** | **אסטרטגיה שיווקית** | סיעור מוחות, סיוע, כתיבת תכנית |
| **אסטרטגיית יציאה לשוק** | סיעור מוחות, סיוע, כתיבת תכנית |
| **דיגיטיזציה** | **אפליקציה** | סיוע ופיקוח |
| **ניהול קשרי לקוחות** | פיקוח |
| **מרכז ידע מקוון** | סיוע |
| **מיקור המונים** | סיוע ופיקוח |
| **רשתות חברתיות** | הגדרת האסטרטגיה השיווקית |
| **מנהל טכנולוגיות ראשי** | עזרה בגיוס ובשילוב |
| **מנהל דיגיטל ראשי** | עזרה בגיוס ובשילוב |